laion/Wikipedia-Exotic huggingface dataset:
אבי פרץ (כדורגלן)

אבי פרץ (נולד ב-2 בספטמבר 1971) הוא כדורגלן עבר ישראלי ששיחק בעמדת השוער ומתפקד היום כיושב ראש איגוד הטניס בישראל. פרץ נולד בבת ים, וכנער שיחק בקבוצת הנערים של מכבי יפו. בגיל 17 הצטרף למחלקת הנוער של הפועל באר שבע. בעונת 1990/1991 הצטרף למכבי יבנה ושיחק במדיה במשך שתי עונות, שבהן עלה לליגה הבכירה וירד בחזרה לליגת המשנה. בעונת 1992/1993 עבר להפועל בת ים וגם בה שיחק שנתיים. בעונת 1994/1995 שיחק במדי הפועל אשקלון עונה אחת, אז עבר לקבוצת הפועל באר שבע, בה שיחק שתי עונות ועמה זכה בגביע המדינה, בהדרכת המאמנים ויקו חדד ויטאלי סבצ'נקו ואלי גוטמן. בעונת 1997/1998 עבר יחד עם גוטמן להפועל חיפה בה שיחק שתי עונות ועמה זכה באליפות בעונת 1998/1999. בעונת 1999/2000, עבר לקבוצת מכבי חיפה בעקבות פציעת ניר דוידוביץ' ובה שיחק שתי עונות. עם מכבי חיפה זכה פרץ באליפות בעונת 2000/2001 ואף זומן לסגל נבחרת ישראל על ידי ריצ'רד מולר נילסן אך זימונו לא הגיע לידי מימוש עקב פציעה. בעונת 2001/2002 חזר להפועל חיפה בה שיחק שוב שתי עונות ושימש זמן מה כקפטן הקבוצה. בעונת 2003/2004 הצטרף לבית"ר ירושלים כשוער המחליף של איציק קורנפיין ובעונה לאחר מכן, 2004/2005, עבר לשחק במדי מכבי נתניה, בה שימש כקפטן, הניף את גביע הטוטו בו זכה עם הקבוצה, ואף נבחר לשחקן העונה בליגה הלאומית. בנתניה שיחק פרץ שנתיים ועלה עמה לליגת העל. בתחילת עונת 2006/2007 חזר פרץ להפועל אשקלון, שהגיעה לגמר גביע המדינה והפסידה להפועל תל אביב בגמר. בסוף אותה עונה עזב את הקבוצה וחתם בהפועל פתח תקווה לעונה אחת ועלה פעם נוספת לליגת העל וזכה בגביע הטוטו של ליגה לאומית. לאחר מכן, עבר להפועל בני לוד, ופרש ממשחק פעיל עקב פציעה בשנת 2009. לאחר פרישתו שימש כמאמן שוערים בהפועל חיפה. בשנת 2010 הצטרף לצוות המקצועי של מכבי נתניה כמאמן השוערים תחת המאמן ראובן עטר, ולקראת עונת 2012/2013 עבר עמו לקבוצת מכבי חיפה. לאחר פיטוריו של עטר נשאר פרץ בתפקידו לצד המאמן המחליף אריק בנדו. לקראת עונת 2013/2014 חזר פרץ לשתף פעולה עם עטר כמאמן השוערים של הפועל חיפה, תפקיד שאותו מילא עד תום העונה למרות חילופי המאמנים בקבוצה. בשנת 2015 החל לשמש פרשן בתוכנית הרדיו "שירים ושערים" ששודרה ברשת ב', ושימש גם כמגיש אורח בתוכנית הספורט היומית "זה ברשת" עם יואב אביב. כמו כן, הצטרף לפאנל הכדורגל של תוכנית הספורט "בוקר ספורט" עם סלוצקי ודומינגז בערוץ הספורט. בשנת 2016 הקים עמותה ומועדון טניס בנתניה "גולדן טניס נתניה". בשנת 2019 החל לשמש כפרשן כדורגל בערוץ הספורט בתוכנית "מגרש פתוח". בשנת 2020 נבחר לתפקיד יו"ר איגוד הטניס בישראל לאחר שניצח בהתמודדות בבחירות את היו"ר המכהן ד"ר יוני ירום ואת איש התקשורת מודי פרידמן. פרץ גדל בבת ים כבן למשפחה בת 4 ילדים. לפרץ שתי בנות. אבי פרץ, באתר Transfermarkt אבי פרץ, באתר FootballDatabase.eu דורון בן דור, ‏נשאר בכרמל: קובאר האריך את חוזהו בהפועל חיפה, באתר ONE‏, 30 ביוני 2015
אולה ווייגרסטורפר

אולה ווייגרסטורפר (בגרמנית: Ulla Weigerstorfer; נולדה ב-16 באוגוסט 1967) היא מנחת טלוויזיה, שחקנית ודוגמנית אוסטרית, מיס עולם לשנת 1987. ווייגרסטורפר נולדה בווינה, אוסטריה. בשנת 1987 נבחרה למיס עולם אוסטריה בתחרות דוגמנות, הבוחרת את נציגת אוסטריה למיס עולם, בתחרות מיס עולם שנערכה באלברט הול נבחרה במקום הראשון מבין 87 מתמודדות מרחבי העולם. באפריל 1988 הצטלמה בעירום למגזין פלייבוי האמריקאי. ב-1991 התארחה בפרק של הקומדיה הגרמנית-אוסטרית "Ein Schloß am Wörthersee". מ-1991 ועד 1998 הייתה בתפקיד קבוע בסדרה "Tohuwabohu" של רשת השידור האוסטרית הציבורית "ORF". ב-1998 שיחקה בסרט הטלוויזיה "Quintett komplett". מ-1998 ועד 1999 גילמה שוטרת באופרת הסבון המשטרתית "Kaisermühlen Blues". ב-1999 שיחקה בפרק של הסדרה המפקח רקס. היא הגישה תקופה מסוימת תוכנית ספורט ברדיו, מ-2003 ועד 2009 עבדה במרכז לרכיבת סוסים באוסטריה תחתית. בשנת 2005 נולדה בתה. אתר האינטרנט הרשמי של אולה ווייגרסטורפר (בגרמנית) אולה ווייגרסטורפר, במסד הנתונים הקולנועיים IMDb (באנגלית) הלן חנן, צילומי פורנו מאיימים על הכתר של מיס עולם, חדשות, 26 בנובמבר 1987 PLAYBOY - MISS WORLD · ULLA WEIGERSTORFER (Sujet "Ulla Weigerstorfer", Seiten 156 + 157)...., IchLiebeDieMarke.com Kopf des Tages: Ulla Weigerstorfer, Stronachs PR-Chefin der Rennbahn in Ebreichsdorf - derStandard.at, DER STANDARD (בגרמנית) news networld Internetservice GmbH, - Ex-FP-General Westenthaler im FORMAT-Porträt: Westis neues Glück, news.at, ‏2004-09-10 (בגרמנית)
שפילד (פירושונים)

האם התכוונתם ל... שפילד – בירת מחוז דרום יורקשייר באנגליה שבבריטניה. אוניברסיטת שפילד – אוניברסיטה ציבורית בשפילד. שפילד יונייטד – קבוצת כדורגל משפילד. שפילד ונסדיי – קבוצת כדורגל משפילד. מועדון הכדורגל שפילד – מועדון כדורגל חובבני משפילד במקור, המועדון הוותיק ביותר בעולם. אה"מ שפילד (D80) – משחתת שפעלה בצי המלכותי הבריטי. שפילד (אלבמה) – עיר במדינת אלבמה בארצות הברית, קרויה על שם העיר האנגלית. רוב שפילד – עיתונאי, סופר מוזיקלי ומבקר מוזיקה אמריקאי
איזבלה אראזובה

איזבלה אראזובה (בארמנית: Իզաբելլա Արազովա; נולדה ב-25 בספטמבר 1936) היא מלחינה ארמנית. איזבלה קונסטנטינובנה אראזובה (אראזיאן) נולדה ברוסטוב על הדון, ברית המועצות. היא למדה מוזיקה בקולג' מליקיאן למוזיקה מ-1955 עד 1958, ובהמשך למדה הלחנה אצל אורסט יבלאחוב בקונסרבטוריון של לנינגרד מ-1961 עד 1963, ואצל אדוארד מירזויאן בקונסרבטוריון של ירוואן מ-1964 עד 1967. אחרי השלמת לימודיה, לימדה תזמור, הלחנה והרמוניה במכון הפדגוגי בירוואן עד 1990. ב-1967 התקבלה כחברה באיגוד המלחינים הארמני. יצירותיה של אראזובה מבוצעות בארמניה, רוסיה, אסטוניה, אוקראינה, ארצות הברית, יפן, צרפת ושווייץ. היא מתגוררת בירוואן מאז 1942. רביעיית מיתרים מס' 1, 1965 "מקהלות פוליפוניות" (ס. קאפוטיקיאן), 1966 קונצ'רטו לתזמורת, 1967 "אלגוריות" (ו. גריגוריאן), לכינור ופסנתר, 1969 "אלגיה", לצ'לו ופסנתר, 1969 "טריפטיך", סימפוניה (קאפיטיקיאן) למקהלה ותזמורת 1972 3 פואמות יפניות מימי הביניים (yaponskikh stikhotvoreniy) לכינור ופסנתר, 1979 "5 רטרוספקציות" לפסנתר, 1983 סונאטה מס' 1 לצ'לו, 1983 סונאטה מס' 2 לצ'לו ופסנתר, 1984 "פרפטואום מובילה" לצ'לו ופסנתר, 1984 סונאטה לפסנתר, 1985 סונאטה מס' 3, "סונאטת מסתורין", צ'לו ופסנתר, 1987 "העולם הוא רק חלום" (פואמות יפניות מימי הביניים), כינור ופסנתר, 1988 סונאטה לכינור ופסנתר, 1991 רביעיית מיתרים מס' 2, 1991 "קוואטרו", 4 צ'לי, 1995 "תפילה", תזמורת, 1996 אהרון כהן, אנציקלופדיה בינלאומית של מלחינות, כרך 2, הוצאת ספרים ומוזיקה ארצות הברית, 1987 אוקספורדמיוזיק אונליין, "איזבלה אראזובה (אראזיאן) קונסטנטינובנה"
Tim (אלבום)

Tim (בעברית: טים; מעוצב כ-TIM) הוא אלבום האולפן השלישי של ה-DJ והמפיק המוזיקלי השוודי אביצ'י. האלבום יצא לאור ב-6 ביוני 2019, כשנה לאחר יום קבורתו של אביצ'י, וזהו האלבום השלישי שלו והראשון שיצא לאחר מותו. כל ההכנסות ממכירת האלבום יתרמו לעמותת טים ברגלינג, אותה הקימה משפחתו לאחר מותו להעלאת המודעות לבריאות הנפש. ב-5 באפריל 2019, פורסם סרטון בערוץ היוטיוב של אביצ'י שבו הוכרז כי האלבום יצא לאור בשם "Tim", זאת לאחר שהושלמו כל השירים על ידי מפיקים שעבדו לאורך השנים עם אביצ'י. חמישה ימים לאחר מכן, יצא הסינגל הראשון "SOS" בשיתוף עם אלו בלאק, שעבד בעבר עם אביצ'י על אחד מהלהיטים שלו "Wake Me Up". כחודש לאחר מכן, ב-9 במאי 2019, יצא לאור הסינגל השני "Tough Love", בשיתוף עם אגנס ו-Vargas & Lagola (וינסט פונטרה וסאלם אל פקיר), צמד המפיקים שלקח חלק בשלושה שירים מהאלבום ועבד עם אביצ'י לאורך השנים. ב-6 ביוני 2019, יום יציאת האלבום לאור, יצא הסינגל השלישי והאחרון "Heaven", בשיתוף עם כריס מרטין, סולן להקת קולדפליי. ב-22 ביוני 2019, דורג האלבום במקום הראשון במצעד אלבומי הדאנס/אלקטרונית של המגזין Billboard. מידע על האלבום Tim באתר MusicBrainz מידע על האלבום Tim באתר AllMusic האלבום Tim באתר Discogs האלבום Tim באתר יוטיוב האוצרות של אביצ'י, באתר ‏מאקו‏, 7 באפריל 2019 אביצ'י, קארל פאלק, סאלם אל פקיר, וינסנט פונטרה, אלבין נדלר, כריסטופר פוגלמארק BRIT Certified, BPI (באנגלית)
מקנה גרייס

מקנה גרייס (באנגלית: Mckenna Grace; נולדה ב-25 ביוני 2006) היא שחקנית וזמרת אמריקאית. היא החלה את הקריירה שלה באופן מקצועי בגיל שש, עם תפקידה בתור ג'זמין ברנשטיין בסיטקום "קראש וברן" (2014-2012) (אנ'), בתור פיית' ניומן באופרת הסבון "צעירים חסרי מנוח" (2015-2013). היא ידועה גם בתפקידיה בתור מרי אדלר בסרט "חיבור פשוט" משנת 2017 ובתור פיבי שפנגלר בסרט "מכסחי השדים: החיים שאחרי" משנת 2021. את הקריירה המוזיקלית שלה החלה בשנת 2021 לאחר שהוציאה את הסינגל הראשון שלה "Hounted House". מקנה גרייס נולדה ב-25 ביוני 2006 בגרייפוויין (אנ'), טקסס; והחלה לפתח קריירת משחק מקצועית בגיל 6. גרייס היא צמחונית, ועבדה עם ארגון זכויות למען בעלי החיים "Farm Sanctuary" ועם אנשים למען יחס מוסרי לבעלי חיים. בשנת 2021 לוהקה גרייס לדמות חוזרת בעונתה הרביעית של הסדרה עטורת הפרסים של רשת Hulu; "סיפורה של שפחה" המבוססת על ספרה של מרגרט אטווד "מעשה השפחה". גרייס גילמה את אסתר קייז, אשתו הצעירה של אחד המפקדים הבכירים; ועבור תפקידה קיבלה מועמדות לפרס אמי לשחקנית אורחת מצטיינת בסדרת דרמה לשנת 2021. 2021 – "Haunted House" 2022 – "Do all my friends hate me?" 2022 – "You Ruined Nirvana" 2022 – "Post Party Trauma" 2022 – "self dysmorphya" מדיה וקבצים בנושא מקנה גרייס בוויקישיתוף אתר האינטרנט הרשמי של מקנה גרייס (באנגלית) מקנה גרייס, ברשת החברתית פייסבוק מקנה גרייס, ברשת החברתית אקס (טוויטר) מקנה גרייס, ברשת החברתית אינסטגרם מקנה גרייס, ברשת החברתית טיקטוק מקנה גרייס, סרטונים בערוץ היוטיוב מקנה גרייס, במסד הנתונים הקולנועיים IMDb (באנגלית) מקנה גרייס, באתר "אידיבי", מאגר הידע העברי לקולנוע ישראלי ועולמי מקנה גרייס, באתר AllMovie (באנגלית) מקנה גרייס, באתר Rotten Tomatoes (באנגלית) מקנה גרייס, באתר Metacritic (באנגלית) מקנה גרייס, באתר MusicBrainz (באנגלית) מקנה גרייס, באתר Genius Every Kids’ Choice 2024 Winner!, KCAs – Kids' Choice Awards, ‏14 July 2024
יבאסי

יבאסי (בצרפתית: Yabassi) היא עיר בקמרון שנמצאת באזור החוף. יבאסי ממוקמת כ-50 ק"מ מבירת האזור דואלה וכ-180 ק"מ מבירת המדינה יאונדה. הטמפרטורה הממוצעת היא 20 מעלות צלזיוס. החודש הכי חם הוא ינואר (22 מעלות צלזיוס). החודש הכי קר הוא אוגוסט (16 מעלות צלזיוס). כמות המשקעים הממוצעת היא 2,215 מילימטרים בשנה. חודש ספטמבר הוא החודש שיש בו הכי הרבה גשם (385 מ"מ גשם), וחודש ינואר הוא החודש שיש בו הכי פחות גשם (12 מ"מ גשם). בזמן השלטון הגרמני בקמרון, יבאסי הייתה מרכז מסחרי ועיר אסטרטגית. קרב יבאסי (אנ') התקיים ביבאסי בזמן מלחמת העולם הראשונה. יבאסי ממוקמת ליד הכבישים האזוריים P15 ו-P16. מדיה וקבצים בנושא יבאסי בוויקישיתוף אתר האינטרנט הרשמי של יבאסי Troisième recensement général de la population et de l'habitat (3e RGPH, 2005), Bureau central des recensements et des études de population du Cameroun (BUCREP), 2010. "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
גאי הנרי

האם התכוונתם ל... גאי ורנור הנרי (אנ') – קצין בצבא ארצות הברית ומושל פוארטו ריקו (1839–1899) גאי הנרי (רוכב סוסים) (אנ') – רוכב סוסים אמריקאי (1875–1967) גאי הנרי (שחקן) – שחקן תיאטרון, קולנוע וטלוויזיה בריטי (נולד ב-1960)
בנואה לקונט

בנואה לקונט (בצרפתית: Benoît Lecomte; נולד ב-3 ביוני 1967 בלס בניס שבצרפת) הוא שחיין למרחקים ארוכים והאדם הראשון אשר צלח בשחייה את האוקיינוס האטלנטי בשנת 1998. ב-1998 יצא לקונט במסע לחציית האוקיינוס האטלנטי בשחייה, על מנת לגייס כספים לחקר מחלת הסרטן בעקבות מות אביו מהמחלה. ב-16 ביולי יצא לדרך מחופה של העיר היאניס שבמדינת מסצ'וסטס ושחה אל האיים האזוריים, בהם ביצע הפסקה של שבוע. משם המשיך אל נקודת הסיום בעיר קיברון שבצרפת, אליה הגיע ב-25 בספטמבר של אותה שנה, מסעו של לקונט נמשך כ-73 ימים במהלכם שחה כ-5,980 קילומטרים כ-8 שעות רצופות בכל יום, את המסע של לקונט ליווה צוות שלושה אנשים עם סירת מפרש באורך של 12 מטרים, עליה אכל וישן במהלך הלילות. הסירה צוידה במערך ליצירת שדה אלקטרומגנטי הנפרס למרחק של 7 מטרים, על מנת להרחיק כרישים וחיות ים גדולות, ולהבטיח את ביטחונו של לקונט במהלך השחייה, למרות המערכת נתקל לקונט לא פעם בצבי ים, דולפינים ומדוזות. בסיום המשחה הודיע שלעולם לא ייקח על עצמו אתגר כזה בשנית. ב-11 בספטמבר 2002 יצא לקונט למשחה במי נהר פוטומק דרך מפרץ צ'ספיק אל העיר הנקודה שבה עמדו מגדלי התאומים בניו יורק כמחווה לעם האמריקאי. ב-2018 כעשרים שנים לאחר חציית האטלנטי יצא לקונט בניסיון לחצות את האוקיינוס השקט בשם The longest swim (השחייה הארוכה ביותר) יחד עם צוות רחב יותר של 8 אנשים בהובלת אחינו של לקונט פול והביולוג הימי הישראלי יואב נבו ששימש כקפטן הספינה המלווה. המסע המאורגן לווה על יד חברת Seeker (אנ') האמריקאית שהפיקה סדרה עבור ערוץ דיסקברי והצוות הרחב הורכב מתזונאי, רופא ומטאורולוג ימי. ב-5 ביוני 2018 יצא לקונט לדרך מקאנטו שביפן כאשר המטרה היא שחייה למרחק של כ-8900 קילומטר עד לקליפורניה, במהלך המסע אסף הצוות דוגמיות רבות של פלסטיק על מנת להעלות את המודעות לזיהום האוקיינוס, לאחר כחודש וחצי של שחייה החליט הצוות לחזור ליפן עקב נזקים משמעותיים לספינה בעקבות סופות והוריקנים בים, לאחר ביצוע תיקונים יצא הצוות בשנית לים לאותה הנקודה בה עצר לפני החזרה ליפן ולקונט שב לשחות ברציפות עוד 115 ימים עד להוואי אז ביצע הצוות הפסקה בדומה למסע הראשון ולאחריה המשיך הצוות עד לאזור המכונה אי הפלסטיק, נקודה אליה מתרכז הפלסטיק הנסחף ברחבי האוקיינוס, לאחר ההגעה אל שולי האי ותיעוד המקום החליט הצוות לשוב להוואי עקב תנאי מזג האוויר הקשים והנזקים הקשים לספינה. בסך הכל שחה לקונט למעלה מ-3,000 ק"מ כאשר הוא מתכן להמשיך את המסע אם כי טרם ידוע תאריך ההמשך. לקונט מתגורר באוסטין, טקסס. בנואה לקונט, ברשת החברתית פייסבוק 9,000 ק"מ בין כרישים: האיש שרוצה לחצות בשחייה את האוקיינוס השקט, באתר הארץ, 5 ביוני 2018 מטוקיו עד לסן פרנסיסקו: זהו האדם שיחצה בשחייה את האוקיינוס השקט, באתר (צלם ים) השחיין מאוסטין ינסה לחצות את האוקיינוס, באתר (אוסטין 360) יואב נבו, האוקיינוס השקט, מסביב לעולם הפלסטיק ב־80 יום, באתר "ידיעות אחרונות", 28 בספטמבר 2019 הצרפתי בן לוקמט במשחה למען החירות העולם הבוקר עם הישראלי שתיעד את אי הפלסטיק מנקים את אי הפלסטיק דניאל מירון, ‏כך נראה המסע של האדם הראשון ששחה לאי הפלסטיק, באתר ‏מאקו‏, 10 בינואר 2019 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בנואה לקונט".
ג'ורג'ינה הייג

ג'ורג'ינה הייג (באנגלית: Georgina Haig; נולדה ב-3 באוגוסט 1985) היא שחקנית טלוויזיה וקולנוע אוסטרלית. הייג נולדה במלבורן, ויקטוריה, אוסטרליה. אמה, ג'יליאן, היא אמנית; אביה, ראסל, הוא תסריטאי ובמאי; ואחיה הצעיר, ג'וליאן, הוא דוגמן ושחקן. במשך כל ילדותה ועד גיל ההתבגרות היא למדה בלט, ובכיתה ח' הופיעה עם האקדמיה המלכותית למחול בלונדון. הייג למדה בבית הספר התיכון רד היל ולאחר מכן ב"מכללת טוראק" לצורך השלמת השכלה תיכונית. היא התקבלה לאוניברסיטת מלבורן כדי ללמוד אמנויות, אך דחתה את לימודיה בשנה אחת כדי ללמד אנגלית בווייטנאם באוניברסיטת האנוי למדע וטכנולוגיה. לאחר מכן חזרה למלבורן כדי להמשיך את לימודיה והתקבלה לחוג לאמנויות הבמה של אוניברסיטת אדית׳ קואן (אנ'). היא סיימה את לימודיה בשנת 2008 בגיל 23. ביוני 2014 נישאה לשחקן והתסריטאי ג'וש מייפלסטון. במרץ 2017 נולדה בתם הבכורה, גרטה. מדיה וקבצים בנושא ג'ורג'ינה הייג בוויקישיתוף ג'ורג'ינה הייג, ברשת החברתית אקס (טוויטר) ג'ורג'ינה הייג, ברשת החברתית אינסטגרם ג'ורג'ינה הייג, במסד הנתונים הקולנועיים IMDb (באנגלית) ג'ורג'ינה הייג, באתר AllMovie (באנגלית) ג'ורג'ינה הייג, באתר Rotten Tomatoes (באנגלית) ג'ורג'ינה הייג, באתר Metacritic (באנגלית) ג'ורג'ינה הייג, במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
קסידי פרימן

קסידי פרימן (באנגלית: Cassidy Freeman; נולדה ב-22 באפריל 1982) היא שחקנית ומוזיקאית אמריקאית ממוצא יהודי. פרימן נולדה בשיקגו, אילינוי שבארצות הברית, לאב יהודי ולאם נוצרייה. הוריה הם עורכי הדין גלינה (לבית וגר) ולי פרימן, זוג פרקליטים ובעלי חווה חקלאית במונטנה. לה שני אחים גדולים: קריספין פרימן (אנ'), מדבב; וקלארק פרימן, מוזיקאי. סיימה בהצטיינות לימודי תיאטרון וספרדית במידלברי קולג'. קסידי פרימן שרה ומנגנת בפסנתר בלהקת "The Real D'Coy". חבריה ללהקה הם אנדי מיטון ואחיה קלארק פרימן. מדיה וקבצים בנושא קסידי פרימן בוויקישיתוף קסידי פרימן, ברשת החברתית אקס (טוויטר) קסידי פרימן, ברשת החברתית אינסטגרם קסידי פרימן, במסד הנתונים הקולנועיים IMDb (באנגלית) קסידי פרימן, באתר AllMovie (באנגלית) קסידי פרימן, במסד הנתונים הקולנועיים KinoPoisk (ברוסית) https://www.revolvy.com/page/Cassidy-Freeman (אורכב 30.09.2019 בארכיון Wayback Machine)
אלפרדו סטרסנר

אלפרדו סטרסנר מטיאאודה (בספרדית: Alfredo Stroessner;‏ 3 בנובמבר 1912 – 16 באוגוסט 2006) היה גנרל ופוליטיקאי מפרגוואי. כיהן בתפקיד נשיא פרגוואי ושלט כעריץ בארצו בשנים 1954 עד 1989. סטרסנר, בן לאב ממוצא גרמני ולאם ממוצא קריואלי היספני, נולד בעיר אנקרנסיון. שירת כחייל במלחמת הצ'אקו ועלה בדרגות לדרגת גנרל. בשנת 1954 הוביל מרד צבאי כנגד משטרו של הנשיא פדריקו צ'אבס. סטרסנר, שעמד בראש הצבא, חבר אל כוחות אזרחיים שחששו כי הנשיא בן ה-73 ינהיג משטר של דיקטטורה עממית נוסח חואן פרון בארגנטינה. כחודשיים לאחר המרידה הצבאית, הכריזה מפלגת "קולורדו" על סטרסנר כמועמדה לנשיאות, וב-15 באוגוסט 1954 נבחר סטרסנר לנשיאות, והחל את השלטון הדיקטטורי הארוך ביותר בתולדות אמריקה הלטינית. שיטת הממשל של סטרסנר נשענה על הקפאת החוקה הדמוקרטית (שמכוחה דווקא נבחר) לטובת צווי חירום "זמניים" אשר נהגו להסירם אחת לארבע שנים על מנת לקיים בחירות נוספות, בהן היה זוכה סטרסנר ברוב של 90% מהקולות. "בחירות" אלו נערכו שמונה פעמים. בשנת 1958 נבחר סטרסנר לשלטון פעם נוספת, אך לאחר הבחירות החלה התנגדות עממית בצורת לוחמת גרילה, שנעזרה גם במשטרו הצעיר של פידל קסטרו בקובה. סטרסנר, בתגובה, הורה על סגירת גבולות פרגוואי (המנותקת ממוצא לים), והכה בגרילה ביד רמה, מבלי לברור באמצעים. בשנת 1959 התחדשה הלחימה. סטודנטים צעדו ברחובות אסונסיון במחאה על העלאת מחירי הנסיעה באוטובוס, וההפגנה דוכאה במחיר של כמאה פצועים. הדבר הוביל לחידוש המחאה העממית ולוחמת הגרילה. עתה קיבל סטרסנר סיוע מארצות הברית, שכן נחשב לגורם אנטי-קומוניסטי, והימים היו ימי המלחמה הקרה. האופוזיציה, מפולגת וכמהה לשלום, לא הצליחה להדיח את סטרסנר. מדיניות החוץ של סטרסנר הייתה של תמיכה ללא סייג בארצות הברית (ובתמורה קבלת סיוע חוץ נדיב, ועזרה לייצוב משטרו), וכן של שיתוף פעולה עם ברזיל בהקמת המפעל הענק של סכר האיטאיפו, שתחנת הכוח שלו, הגדולה מסוגה בעולם, היא מקור הכנסה עיקרי לממשלת פרגוואי עד היום. סטרסנר נקט ביד חזקה כנגד מתנגדיו מבית, ומשטרו הואשם ברצח המתנגדים ובעינויים. כמו כן יש המאשימים את המשטר ברצח האינדיאנים משבט האצ'ה (Aché) ששכנו באזור עשיר במינרלים, ועמדו בדרכו של סטרסנר לפיתוח האזור באמצעות תאגידים בינלאומיים. בכירים במשטרו של סטרסנר הואשמו בסחר בסמים. צד אפל נוסף במשטר זה היו האשמות בשיתוף פעולה עם מנהיגים נאצים נמלטים. במשך שנים הייתה שמועה כי פרגוואי משמשת מקלט לבכירים נאצים, וכי משטרו של סטרסנר, הגרמני במוצאו, משתף עמם פעולה. בין אלו ששמם הוזכר, היה רופא המוות ממחנה אושוויץ, ד"ר יוזף מנגלה. ב-3 בפברואר 1989 כוחות בפיקודו של סגנו של סטרסנר, הגנרל אנדרס רודריגס, תפסו לפתע את מרכזי הכוח בבירה אסונסיון. בלחימה שהתפרצה נהרגו 300 אנשים. סטרסנר הושם במעצר בית, אך לאחר מכן הורשה לצאת לגלות. סטרסנר נפטר מדלקת ריאות בעיר ברזיליה בגיל 93. העיר המזרחית, "פוארטו דה פלור דה ליס", נקראה על שמו "פוארטו פרסידנטה סטרסנר" אך לאחר הדחתו נקראה העיר "סיודד דל אסטה". מדיה וקבצים בנושא אלפרדו סטרסנר בוויקישיתוף אלפרדו סטרסנר, באתר אנציקלופדיה בריטניקה (באנגלית) אלפרדו סטרסנר, באתר "Find a Grave" (באנגלית)
אליזבת לייל

אליזבת' דין לייל (באנגלית: Elizabeth Dean Lail; נולדה ב-25 במרץ 1992) היא שחקנית אמריקאית. מוכרת בעיקר בשל תפקידיה כנסיכה אנה מארנדל בסדרת הדרמה והפנטזיה "עד עצם היום הזה" וכגווינביר בק בסדרת המסתורין "את". לייל נולדה במחוז ויליאמסון, טקסס, הצעירה מבין שתי בנותיהם של קיי לורין (לבית סורט) ודין פרנקלין לייל. היא גדלה בעיר אשבורו (אנ'), קרוליינה הצפונית. בחודש מאי 2014 סיימה את לימודיה עם תואר ראשון בבית הספר לאמנויות של אוניברסיטת צפון קרולינה (UNCSA) בווינסטון סיילם. בשנת 2014 עברה לניו יורק כדי לקדם את קריירה המשחק שלה, ולאחר ששיחקה במספר סרטי סטודנטים התקבלה לתפקיד אנה מארנדל בעונתה הרביעית של סדרת הדרמה והפנטזיה "עד עצם היום הזה" ברשת ABC. בשנת 2016 לוהקה לתפקיד הראשי בסדרת האימה "Dead Of Summer" ברשת Freeform לצדה של אליזבת מיטשל, בתפקיד איימי יוז, מדריכה במחנה. ב-2017 שיחקה בפרק מתוך עונה 4 של הסדרה "הרשימה השחורה" ברשת NBC, וב-2018 התארחה בפרק מתוך העונה ה-2 של הסדרה "הטובות לקרב" ברשת CBS All Access. בשנת 2018 לוהקה לתפקיד הנשי הראשי של גווינבר בק בסדרת המתח "You" של רשתות Lifetime ונטפליקס. לייל הייתה מועמדת לפרס סאטורן בקטגוריית "השחקנית הטובה ביותר בהפקה של שירות הזרמת תוכן" (אנ') על תפקידה בסדרה. בשנת 2019 שיחקה את התפקיד הראשי בסרט האימה העל-טבעי "אפליקציה סוף", לצדו של השחקן פיטר פצ'ינלי. בשנת 2020 לוהקה לייל לתפקיד לולה מורגן בסדרה "אחת שיודעת" ברשת HBO Max, שמבוססת על סדרת ספרים באותו השם מאת ססילי פון זיאגסר ומהווה המשך לאירועי "אחת שיודעת", ששודרה לראשונה בשנת 2007. מדיה וקבצים בנושא אליזבת לייל בוויקישיתוף אליזבת לייל, ברשת החברתית פייסבוק אליזבת לייל, ברשת החברתית אקס (טוויטר) אליזבת לייל, ברשת החברתית אינסטגרם אליזבת לייל, במסד הנתונים הקולנועיים IMDb (באנגלית) אליזבת לייל, במסד הנתונים הקולנועיים KinoPoisk (ברוסית)
לורה מנל

לורה מנל (באנגלית: Laura Mennell; נולדה ב-18 באפריל 1980) היא שחקנית קנדית. לורה מנל נולדה ב-18 באפריל 1980 בסארי, קולומביה הבריטית שבקנדה להורים ממוצא אירי, בריטי וצרפתי. מנל היא בת דודתו של השחקן אלן יאנג (אנ'), כוכב סדרת הטלוויזיה הקלאסית "מיסטר אד" (1961–1966). מנל היא צמחונית ודוברת אנגלית וצרפתית שוטפת. מדיה וקבצים בנושא לורה מנל בוויקישיתוף לורה מנל, ברשת החברתית פייסבוק לורה מנל, ברשת החברתית אקס (טוויטר) לורה מנל, ברשת החברתית אינסטגרם לורה מנל, סרטונים באתר Vimeo לורה מנל, במסד הנתונים הקולנועיים IMDb (באנגלית)
L'italiano

"Lasciatemi Cantare" (בעברית: "תנו לי לשיר") מוכר בשם "L'italiano" ("האיטלקי") הוא סינגל בביצוע של טוטו קוטוניו, אשר התפרסם לאחר זכייתו במקום ה-5 בפסטיבל סן רמו ב-1983. השיר נכתב והולחן ב-1981 על ידי כריסטיאנו מינלונו, והוצע לזמר והשחקן אדריאנו צ'לנטנו, אך זה סירב. ב-1982, לאחר זכייתה של נבחרת איטליה בכדורגל במונדיאל 1982, הציע מינלונו לקוטוניו לבצע את השיר כשיר החגיגות, אך גם האחרון סירב. ב-2006 טען מינלונו כי השיר הוא עממי ולא קשור לנבחרת או לזכייתה. לאחר שקוטוניו לא הופיע בפסטיבל סן רמו בשנים 1980–1982 הוא הסכים לבצע את השיר במסגרת הפסטיבל של 1983. במהלך הפסטיבל, שובץ השיר ביומו השני ב-4 בפברואר כאשר קוטוניו נבחר להיות השיר ה-17 שבוצע באותו הערב, מתוך 18 שירים אשר נבחרו להופיע, בסיום הערב נבחר השיר במקום השני, והעפיל לשלב השני בו הופיע אל מול 7 זמרים נוספים, ובסופו של דבר העפיל לגמר התחרות. למרות הפופולריות שבה השיר זכה בקרב הקהל, הוא סיים במקום החמישי מתוך ששת השירים שהעפילו לגמר, אף על פי שזכה ב-548,085 קולות מן הקהל. השיר הזוכה, על פי החלטת השופטים, היה "Sarà quel che sarà". בסופו של דבר, נבחר "L'italiano" ל"חביב הקהל". לאחר הפסטיבל נמכר הסינגל כתקליט, ובאותה שנה היה במקום ה-18 ברשימת התקליטים הנמכרים ביותר באיטליה ברדיו זכה השיר לפופולריות, ודורג במקום הראשון במצעדים באיטליה, בשווייץ ובצרפת, בגרמניה דורג השיר במקום ה-26. בשנות ה-80 וה-90, זכה השיר להצלחה גדולה באיטליה ומחוצה לה, כאשר בוצעו מספר רב של גרסאות כיסוי ותרגומים לשפות זרות. בין היתר, גרסה עברית של השיר שכתבה שמרית אור בשם "אני חוזר הביתה" בוצעה על ידי דורון מזר ולאחר מכן על ידי השחקן גסאן עבאס בסדרה "המסעדה הגדולה" בפרק "המעריצות". גרסה בערבית בוצעה על ידי עבאס, ובפינית על ידי קרי טאפיו. גרסה נוספת בוצעה על ידי אמיר ח'אן כפסקול לסרט ההודי הרשומות ועל ידי סרחיו דלמה בספרדית וב-2012 הוציא ההרכב הצרפתי "The Gypsy Queens" גרסה באיטלקית. ב-2006 ביצע קוטוניו גרסה מחודשת לשיר לאחר זכייתה של נבחרת איטליה במונדיאל 2006, דבר אשר החזיר את השיר למצעדים באיטליה. בנוסף זכה השיר להצלחה ביוטיוב, וזכה לעשרות מיליוני צפיות. מידע על היצירה "L'italiano" באתר מיוזיק בריינז גרסאות נוספות ל"L'italiano" באתר SecondHandSongs רשימת להיטי 83 השיר בגרסת המקור שהעולה ליוטיוב ב-2009
פייטון ליסט

האם התכוונתם ל... פייטון ליסט (1986) – שחקנית אמריקאית בת 38 פייטון ליסט (1998) – שחקנית אמריקאית בת 26
קארה (שבט)

קארה או קארו הוא שבט בדרום אתיופיה ליד נהר האומו. השבט מתגורר בגדה המזרחית של נהר האומו. מספר בני השבט מוערך בכ-1,000-1,500 אנשים. סימן ההיכר שלהם הוא מסמר מתכת גדול הנעוץ בשפה התחתונה. לפעמים הם נועצים מסמרים גם בסנטר, באוזניים ובאזורים אחרים בפנים. בני השבט חיים בבקתות קש וצובעים את גופם בחומר לבן אדמדם. הם ידועים בחוסר סובלנותם במיוחד כלפי זרים המבקרים באזור. ערך מורחב – מינגי בני שבט הקארה נהגו לרצוח תינוקות וילדים שלהם בגלל אמונה שהם מקוללים. האמונה הזו נקראת מינגי. בשנת 2012 הופסק רצח הילדים והתינוקות בזכותו של בן השבט ללה לבוקו. השפה של בני שבט הקארה שייכת לשפות הדרום-אומוהוטיות היא דומה לשפתם של בני שבט ההאמר. האמר (קבוצה אתנית) מינגי מדיה וקבצים בנושא קארה בוויקישיתוף The Omo Valley tribes Survival International Language: Karo (Ethiopia) Glottolog שבטים באתיופיה,‏ אתיופיה שבטים באתיופיה,‏ MyTrip The Omo Valley tribes. survival International, שבטים באתיופיה MyTrip Language: Karo (Ethiopia) Glottolog